Vienanmeren valuma-alue

**Vienanmeren valuma-alue** on Vienanmeren ympärillä oleva valuma-alue, joka sisältää Vienanmeren lisäksi niiden virtavesien valuma-alueet, jotka laskevat Vienanmereen. Valuma-alueen pinta-ala on 715&nbsp;000&nbsp;neliökilometriä&nbsp;(km²), josta Vienanmeren osuus on 90&nbsp;000&nbsp;km². Vienanmeri on Barentsinmeren lahti ja vesialueiden raja on sovittu kulkevan Kaninin niemimaan () kärjen ja Kuolan niemimaan Svjatoi Nos -niemen () välistä linjaa pitkin.

## Maantietoa
### Valtio- ja hallintosuhteet
Vienanmeri kuuluu kokonaan Venäjälle ja Vienanmeren valuma-alue sijaitsee pääosin Venäjän luoteisosissa Karjalan tasavallassa, Murmanskin alueella, Arkangelin alueella ja Nenetsiassa. Lännessä muutamat latva-alueet ulottuvat Suomen Lappiin ja Kainuuseen.

### Vienanmeren jako vesialueittain
Vienanmeri on Barentsinmeren lähes sulkeutunut lahti. Se kapenee Kuolan niemimaan ja Kaninin niemimaan välissä Vorongan merialueessa salmeksi, jotka kutsutaan Vienankurkuksi. Kurkku aukeaa etelässä laajaksi Vienanmeren ulapaksi, jolla on laajoja lahtimaisia merialueita. Länteen työntyy Kantalahti, etelässä suuri Äänislahti, itärannikolla sijaitsevat Vienanlahti ja Mezeninlahti.

## Vesistösuhteet
### Tulouomat ja kanavat
Vienanmeren vuosittainen kokonaisvirtaama on noin 215&nbsp;kuutiokilometriä&nbsp;(km³), joka muodostuu sadannasta Vienanmereen ja jokien ja ojien valuma-alueilta tulevasta vedestä. Laskennallisesti kolme neljäsosaa ulosvirtaamasta tulee Vienanmereen kolmen suurimman joen virtaamista: Vienanjoki 171&nbsp;km³, Mezen 38,5&nbsp;km³ ja Äänisjoki 27&nbsp;km³. Lisäksi ovat Kemijoki 12,5&nbsp;km³ ja Uikujoki 11,5&nbsp;km³ sekä kaikki loput virtavedet, joiden osuus on 9&nbsp;% kokonaisvirtaamasta.

Vienanmeren–Itämeren kanava on rakennettu ensin Itämereltä Laatokan kautta Ääniselle. Ääniseltä on yhteys Volgan vesistöön ja sen kautta muualle Venäjälle. Kanava Ääniseltä Vienanmerelle valmistui vasta vuonna 1933.

### Kansainvälisesti merkittävien jokien valuma-alueet
Kahden valtion alueelle ulottuvien jokien valuma-alueita ovat Kemijoen vesistö ja Koutajoen vesistö. Kemijoen valuma-alueen pinta-ala on 27&nbsp;700&nbsp;km², josta latva-alueista 1&nbsp;297&nbsp;km² sijaitsee Suomen puolella ja noin 26&nbsp;400&nbsp;km² Venäjällä. Koutajoen valuma-alueen pinta-ala on 18&nbsp;800&nbsp;km², josta latva-alueista 4&nbsp;915&nbsp;km² sijaitsee Suomessa ja noin 13&nbsp;900&nbsp;km² Venäjällä.

## Tarkennettu luettelo valuma-alueista
Vienanmereen laskevia jokia on paljon. Niistä on valittu taulukkoon kaikki ne, joista on tehty artikkeli, tai muuten merkittäviä tai suuria jokia. Taulukoiden tiedot ovat peräisin artikkeleista tai muista lähteistä, jotka on esitetty viimeisen taulukon alla ja kullakin rivillä on lähteet vielä eritelty tarkemmin. Pituus-sarakkeessa on valuma-alueen pääuoman pituus tai (tähdellä merkittynä) pääuoman alajuoksulta nimikkojoen pituus.
### Kuolan niemimaa
Kuolan niemimaalta Vienanmereen laskevat vesistöt on lueteltu lännestä itään.

### Länsirannikko
Vienanmeren länsirannikolle laskevat joet on lueteltu pohjoisesta etelään.

### Itärannikko
Vienanmeren itärannikolle laskevat joet on lueteltu pohjoisesta etelään.

Lähteet: 1&nbsp;=&nbsp;luettu Wikipedian suomenkielisestä artikkelista, 2&nbsp;=&nbsp;luettu venäjänkielisestä Wikipediasta, 3&nbsp;=&nbsp;luettu saksankielisestä Wikipediasta, 4&nbsp;=&nbsp;katsottu tai mitattu Internetin karttapalvelusta kuten esimerkiksi Yandex Maps, Kosmosnimki, ACME tai Google Maps, 5&nbsp;=&nbsp;vanha Itä-Karjalan kartta 

## Huomioita

## Lähteet

## Aiheesta muualla

* 

*